Геаграфія экспарту рэзідэнтаў за час існавання парка ўключала: Вялікабрытанію, Ганконг, Італію, Літву, Малайзію, Польшчу, Расію, Славакію, ЗША, Тайвань, Турцыю, Украіну, Чылі, Паўднёвую Карэю. Статус рэзідэнта могуць атрымаць стартапы, або кампаніі, якія ўжо працуюць на рынку, а таксама індывідуальныя прадпрымальнікі. Максімальны тэрмін для рэалізацыі праекта — шэсць гадоў. Калі ідэя аказваецца вартай, то кампанія ці бізнесмен адпраўляецца ў вольнае плаванне. У выпадку правалу — пакідае сцены інкубатара. Па сусветнай статыстыцы, са 100% тых, хто рызыкнуў стварыць прыватную справу ў тэхнапарку, выжывае каля 80.